Stevnet var også kjent for å arrangere distansen 3000m for herrer, med tilhørende utmerkelser til løpere som vant distansen flere år på rad. Først i form av Ivar Ballangruds Minnepokal, og senere i form av vandrepremien "Gullskøyten", innstiftet av Trondhjems Skøiteklub. Ved flere anledninger på 1980-tallet og starten av 1990-tallet var stevnet preget av utfordringer med hensyn til de lokale værforholdene. Både regn, sludd og vind, samt støv på isen, skapte til dels vanskelige konkurranseforhold for utøverne.